طبعا كلكم فاكرين ان انا هنزل صورتي من عشر سنين وصورتي دلوقتي زي ما ناس كتير عملوا لا لا لا انا جاي اكلمك في موضوع اخطر بكتير من كده رقم كبير في حياتك عشر سنين يعني سدس او خمس حياتك عشر سنين لو كنت استغلتهم صح كان زمانك دلوقتي شخص فعلا
مختلف تماما. مش في صورتك ولا في شكلك. لكن مختلف تماما في علاقتك مع ربنا. مختلف تماما. في العلم اللي عندك مختلف تماما حتى في حياتك عملية انت متخيل لو من عشر سنين كنت بدأت تقرأ كل يوم عشر صفحات من كتاب ما كان زمانك في المتوسط بتقرأ في السنة تلت تلاف صفحة يعني
اشهر كتب من حجم المتوسط. يعني زمانك في العشر سنين قريت ميت كتاب. تخيل كنت خلصت قد ايه في تخصصك وفي العلوم الشرعية وفي السقافة العامة وفي التاريخ وفي غيره
تخيل لو من عشر سنين كنت بدأت تحفز نص صفحة في القرآن بس كل يوم. كان زمانك بتحفز في المتوسط في السنة مية وخمسين صفحة. يعني كان زمان انك ختمت في اربع سنين والمفروض بقى لك ست سنين بتراجع. يعني كان زمانك بدأت في القراءات ويمكن تكون خلصتها. من عشر سنين لو كنت بدأت تصوم اتنين وخميس
كان زمانك صايم في المتوسط في السنة ميت يوم. يعني كان زمانك صايم في العشر سنين الف يوم. لو عرفت ان ربنا بيباعد بينك وبين النار سبعين خريفا باليوم الواحد يبقى انت المفترض من عشر سنين لو دلوقتي كان زمانك بعيد عن النار سبعين الف خريف. لو كنت بدأت من عشر سنين
نستغفر كل يوم بس ميت مرة. كان زمانك مستغفر دلوقتي اكتر من ربع مليون استغفار. لو كنت من عشر سنين بدأت تسمع نص ساعة من العلوم الشرعية او غيرها كان زمانك دلوقتي سامع اكتر من الف وخمسميت ساعة من العلم النافع من المواد الصوتية انا عايزك تنسى العشر
السنين اللي فاتوا ونبدأ دلوقتي. ايه رأيك العشر سنين الجايين يبقوا مختلفين تماما. حياتك تتغير فيهم. عايز اقول لك ان كلمة السر زي ما شرحت لك هي الثبات والاستمرار. لزلك كان احب الاعمال الى الله ادومها وان قل زي ما النبي عليه الصلاة والسلام قال وكان
السيدة عائشة تقول كان عمل النبي عليه الصلاة والسلام ديمة. يعني كان يستمر. فعايزك تبدأ من دلوقتي حط خطة. حط حاجات بسيطة عايز تعملها. حاجات صغيرة عايز تغيرها في نفسك. خطط صغيرة لطلب العلم ولحفظ القرآن. بس اسبت عليها. وانا اوعدك ان مع سباتك واستمرارك هتلاقي حاجة
جميلة وهي البركة من الله سبحانه وتعالى. النص صفحة هتبقى صفحة ومع الوقت العشر صفحات هيبقوا عشرين والمية استغفار هيزيدوا. وبازن الله تعالى العشر سنين الجايين هيكون حاجة مختلفة تماما. نتقابل انا وانت كمان عشر سنين ان شاء الله مش عشان ننزل صورتنا. عشان نبقى فرحانين بالله سبحانه وتعالى اللي
وفقنا وسددنا وارشدنا. هنكون بازن الله كمان عشر سنين حاجة مختلفة تماما. وربنا يوفقنا واياكم لما يحب ويرضى. والسلام عليكم